wickkiey/tamil-wikipedia-chunked huggingface dataset:
# ஸ்ரீ பிரியங்கா

## தொழில்வாழ்க்கை

ஸ்ரீ பிரியங்கா 2012 ஆம் ஆண்டில் தனது முதல் திரைப்படமான கிராமியப் பின்னணி கொண்ட குறைந்த செலவில் உருவான நிலா மீது காதல் என்ற படத்தில் நடித்தார். 2014ஆம்ஆண்டில்அகடம் (திரைப்படத்தில்)நடித்தார்.இத்திரைப்படம்,வெட்டுசெய்யப்படாதமிகநீண்ட படமாககின்னஸ்சாதனைப்புத்தகத்தில்இடம்பெற்றது.சாமியின் *கங்காரு*(2015) படத்தில் இடம் பெற்றார். இயக்குநர் சாமியிடம் இருந்து அழைப்பு வரும் வரை அவர் இயக்குநரின் சர்ச்சைக்குரிய திரைப்படங்களைத் தான் பார்த்ததில்லை என்பதையும் தெரிவித்துள்ளார்.  
2014 ஆம் ஆண்டு ஜூன் மாதத்தில் நடைபெற்ற 'கோடை மழை' படப்பிடிப்பில் பிரியங்கா தனது சக நடிகர் களஞ்சியத்தால் அறையப்பட்டதில் மயக்கம் அடைந்தார். இதைத் மேலும் தொடர்வதற்கு முன்னதாக, இந்தத் திரைப்படத்தை தயாரிப்பவர்களுக்கு எதிரான சட்டப்பூர்வ புகாரைத் தாக்கல் செய்ய வேண்டுமென ஸ்ரீ பிரியங்காவின் குடும்பத்தினர் கருதினர்..  
ஸ்ரீ பிரியங்கா திறமை வாய்ந்த, தமிழ் பேசி நடிக்கக்கூடிய பெண்ணாயிருந்தும், அவரது திரைப்படங்கள், குறைந்த செலவில் தயாரிக்கப்பட்டவையாகவும், திரையரங்குகளில் நன்றாக ஓடாத, ஊடகங்களால் ஆதரிக்கப்படாத திரைப்படங்களாகவும் ஆகிவிட்டன. கதிரவனின் கோடைமழை நல்ல கதையை அடிப்படையாகக் கொண்ட, கிராமிய மணம் கொண்ட படமாகவும், 'வந்தா மல' என்ற திரைப்படம், ஸ்ரீ பிரியங்காவுக்கு வட சென்னையைச் சார்ந்த சேரிப்பெண் கதாபாத்திரத்தில் ஸ்ரீ பிரியங்காவின் நடிப்பிற்கு நல்ல வாய்ப்புத் தந்த படமாகவும் அமைந்தன. இவர் நடித்த மற்ற திரைப்படங்கள் தொலைக்காட்சிகளில் கூட ஒலிபரப்பப்படாமல் முடங்கி விட்டன. துணைக் கதாபாத்திரமாக, ஸ்கெட்ச் திரைப்படத்தில் இவருக்கு குறிப்பிட்ட அளவிலான வாய்ப்பே வழங்கப்பட்டது. ஆனால், இத்திரைப்படமும், வசூல்ரீதியாக மிகப்பெரும் தோல்வியைச் சந்தித்தது. மிக மிக அவசரம் திரைப்படம் படத்தின் விநியோகத்திற்குத் திரையரங்குகள் கிடைக்காமல் தாமதமாகின்றது.  
ஸ்ரீ பிரியங்கா தனது பெயரை ஸ்ரீ ஜா என்று மாற்றியுள்ளதாக தெரிவித்துள்ளார். தற்போது “சாரல்“ என்ற படத்தில் நடித்து வருவதாகவும் அப்படத்தின் பாடல்கள் நல்ல வரவேற்பைப் பெற்றுள்ளதாகவும் தெரிவித்தார். மிக மிக அவசரம் படத்தில் காவல் அதிகாரி உடையை அணிந்து நடிக்கும் போது தனது பொறுப்பை உணர்ந்து நடித்ததாகவும், ஒவ்வொரு காட்சியிலும் ஈடுபாட்டுடன் நடித்ததாகவும் ஸ்ரீ பிரியங்கா தெரிவித்துள்ளார். மேலும், இத்திரைப்படம் சமூக பிரச்சனையை உள்ளடக்கிய திரைக்கதையைக் கொண்டுள்ளதாகவும், தனக்கு நல்ல அடையாளத்தையும், அங்கீகாரத்தையும் ஏற்படுத்திக் கொடுக்கும் என நம்புவதாகவும் தெரிவித்துள்ளார். ஸ்ரீ பிரியங்கா நடித்த பிச்சுவா கத்தி படத்தின் இசை வெளியீட்டு விழாவிற்கு வந்திருந்த இயக்குநர்களான சாட்டை அன்பழகன், சுந்தரபாண்டியன் இயக்குநர் எஸ். ஆர். பிரபாகரன் ஆகியோர் ஸ்ரீ பிரியங்காவின் நடிப்பு குறித்து பாராட்டி பேசியுள்ளனர் மேலும், இவரைப் போன்ற தமிழ் பேசும் தமிழ் நாட்டு நடிகைகளை ஆதரிக்க வேண்டும் என்றும் தெரிவித்துள்ளனர்.
# ஸ்ரீ பிரியங்கா

## திரைப்படங்களின் வரிசை

| ஆண்டு | திரைப்படம் | கதாப்பாத்திரம் | குறிப்பு |
| --- | --- | --- | --- |
| 2010 | *ஆசாமி* | முதல் படம் |  |
| 2013 | *நிலா மீது காதல்* |  |  |
| 2014 | *அகடம் (திரைப்படம்)* |  |  |
| *13 ஆம் பக்கம் பார்க்க* | பிரியா |  |  |
| 2015 | *கங்காரு* | அழகு |  |
| *வந்தா மல* | வசந்தா |  |  |
| 2016 | *கதிரவனின் கோடை மழை* | தங்க துரைச்சி | சிரஜா என குறிப்பிடப்பட்டார் |
| 2017 | *பிச்சுவா கத்தி* |  |  |
| 2018 | *ஸ்கெட்ச்* | பிரியா |  |
| *சரணாலயம்* |  |  |  |
| 2019 | *சாரல்* |  |  |
| *மிக மிக அவசரம்* |  |  |  |
| 2022 | *கொம்பு வைச்ச சிங்கம்டா* |  |  |
| *ஆனந்தம் விளையாடும் வீடு* | கயல் |  |  |
| 2023 | *தமிழ் குடிமகன்* |  |  |
| *குய்கோ* | } |  |  |
# ஸ்ரீ பிரியங்கா

## திரைப்படங்களின் வரிசை

### தொலைக்காட்சி

| ஆண்டு | திரைப்படம் | கதாப்பாத்திரம் | குறிப்பு |  |  |
| --- | --- | --- | --- | --- | --- |
| 2023- தற்போது | *சீதா ராமன் (தமிழ் தொலைக்காட்சித் தொடர்)* | சீதா | மாற்று பிரியங்கா நல்காரி | ஜீ தமிழ் | } |
# குவலய மங்கலடைதல்

**குவலய மங்கலடைதல்** (*Global dimming*) என்பதுபூகோள  மேற்பரப்பில் விழுகின்ற நேரடி ஒளிக்கதிரின் அளவில் ஏற்படும் குறைவுபடலாகும்.இது1950 களில் முதன்முதலாக முறைப்படி அளவிடப்பட்டது. இதன் தாக்கம் இடத்திற்கு இடம் மாறுபடுமாயினும், கடந்தமூன்று பதின்மங்களில், அதாவது 1960 முதல் 1990 வரை உலகளாவிய இதன் குறைவுபடல் 4% ஆகக் காணப்படுகின்றது. எவ்வாறாயினும் 1991 இல் பின்னாறுபோஎரிமலையின் வெளிக்கிளம்பலுக்குப் பின் இந்த சதவீதத்தில் மாற்றம் ஏற்பட்டது.  
மனித நடவடிக்கைகளால் வளிமண்டலத்தில் சேரும் சல்பேட் தூசிப்படலம் முதலான துகள்களின் அதிகரிப்பினால் குவலய மங்கலடைதல் ஏற்படுவதாகக் கருதப்படுகின்றது.
இது ஆவியாதலைக் குறைப்பதனால் நீரியல் வட்டம் பாதிப்புக்குள்ளவதுடன் மழை வீழ்ச்சியும் குறைகின்றது. குவலய மங்கலடைதல் பூகோள குளிர்ச்சியை ஏற்படுத்துகின்றது, இது பசுங்குடில் வாயு விளைவுகளுக்கு மறுதலையான விளைவுகளைத் தரக் கூடியது.
# குவலய மங்கலடைதல்

## காரணங்களும் பாதிப்புகளும்

மனித நடவடிக்கைகள் காரணமாக வளிமண்டலத்தில் சேரும் தூசிப்படலம் மற்றும் துகள்களின் அதிகரிப்பினால் குவலய மங்கலடைதல் ஏற்படுவதாக நம்பப்படுகின்றது. தூசிப்படலம் மற்றும் ஏனைய துகள்கள் சூரிய சக்தியை அகத்துறுஞ்சி வான்வெளிக்கு மீண்டும் தெறிப்படையச் செய்கின்றது. இந்த மாசாக்கிகள் முகில் நுண்துளிகளில் முகில் ஒடுக்கமுற்ற கருவாக அமைகின்றது. முகில்களில் உள்ள நீர்த்துளிகள் இத்துகள்களுடம் பிணைவு விசையல் இணைகின்றன. இவ்வாறு மாசாக்கம் அதிகரிக்கும் போது அதிகளவு துகள்கள் ஏற்படுவதால் அதிக எண்ணிக்கையான துளிகளாக மாறுகின்றது (அதாவது ஒரே அளவு நீர் அதிக துளிகளில் பரவிக் கணப்படுதல்). இந்த துளிகள் அதிகளவு சூரிய ஒளியைத் தெறிப்படையச் செய்வதால் புவியை வந்தடையும் ஒளியின் அளவு குறைவடைகின்றது. அதன் தாக்கம் காரணமாக சூரியக் கதிர்வீச்சும் கீழ் வளிமணடலத்தில் பிடிக்கப்படுகின்றது. மாதிரிகளில் இத்தகைய சிறு துளிகள் மூலம் கிடைக்கும் மழைவீழ்ச்சியும் குறைவாகும்.  
முகில்கள் சூரியனிலிருந்து புவிக்கு வெப்பம் வன்தடைவதை தடுக்கும் அதே வேளை புவியிலிருந்து வெப்பம் கதிர்ப்பு மூலம் வெளியேறுவதையும் தடுக்கின்றது. இதன் தாக்கம் சிக்கலானதாகவும் நேரம், இடம், உயரம் என்பவற்றைப் பொறுத்து மாறுபடுவதாகவும் இருக்கும். பகல் நேரத்தில் சூரிய ஒளியைத் தடுத்து குளிர்ச்சியைத் தரும், இரவில் மீளக் கதிர்ப்படைந்து வெப்பம் வெளியேறுவதைத் தடுப்பதால் வெப்ப அதிகரிப்பு காரணமாக ஏற்படும் காற்றுச் சுழற்சி அதிக மழையால் வெள்ளம் ஏற்பட ஏதுவாகின்றது.
# குவலய மங்கலடைதல்

## தட்டு ஆவியாதல் தரவு

கடந்த 50 ஆண்டுகளாக தட்டு ஆவியாதல் அவதானிக்கப்பட்டது. பல பதிம ஆண்டுகளாக தட்டு ஆவியாதல் அளவீடுகள் பற்றி யாரும் கருத்திலெடுக்கவில்லை.. ஆனால்1990களில் ஐரோப்பா, இஸ்ரேல் மற்றும் வட அமெரிக்காவில் அறிவியலாளர்கள் பெரியதொரு மாற்றத்தைச் சுட்டிக் காட்டினர். அதாவது ஆவியாதல் வீதம் பூகோள வேப்பமடைதலுடன் அதிகரிப்பது எதிர்பார்க்கப்பட்ட அதே வேளை அதில் வீழ்ச்சி காணப்பட்டது.
இதே காலப் பகுதியில் ஒத்த போக்குகள் சீனாவிலும் அவதானிக்கப்பட்டது. சூரிய கதிர்வீச்சு குறைவுபட்டமை ஒரு செலுத்து விசையாகக் காட்டப்பட்டது. ஆயினும் உலகின் மாற்றப் பகுதிகளைப் போலல்லாது சீனாவின் குறைந்த ஒளிவீச்சு முகில்களின் மூடல் அதிகரிப்புடனோ மழைவீச்சியுடனோ தொடர்பு படவில்லை. இதனால் வளிமண்டல தூசு சீனாவில் சூரிய ஒளியை குறைவுபடச் செய்வதில் முக்கிய ஏதுவாகப் பார்க்கப்பட்டது.*பிபிசி கொறைசன் * நிகழ்ச்சி தயாரிப்பாளர் டேவிட் சிங்டன் பல்வேறு கால நிலை மாற்றம் சார் அறிவியலாளார்கள் குவலய மங்கலடைதலில் தட்டு ஆவியாதல் தரவு ஒரு முக்கிய ஆதாரமாக நம்புகிறார்.
# ஆனந்தூர்

**ஆனந்தூர்**, தமிழ்நாட்டின் இராமநாதபுரம் மாவட்டத்தின் இராஜசிங்கமங்கலம் வருவாய் வட்டத்தில், இராஜசிங்கமங்கலம் ஊராட்சி ஒன்றியத்தின் 36 ஊராட்சிகளில் ஒன்றாகும்.  
ஆனந்தூர், திருவாடானையிலிருந்து 15 கிலோ மீட்டர் தொலைவிலும், இராமநாதபுரத்திலிருந்து 67 கிலோ மீட்டர் தொலைவிலும் உள்ளது. இதன் அருகே அமைந்த பேரூராட்சி இராஜசிங்கமங்கலம் ஆகும். 928.79 ஹெக்டேர் பரப்பளவு கொண்ட ஆனந்தூர் கிராமத்தின், 2011ம் ஆண்டின் மக்கள் தொகை கணக்கெடுப்பின்படி மக்கள் தொகை 3,605 ஆகும். இக்கிராமத்தில் 833 வீடுகள் உள்ளது. இதன் அஞ்சல் சுட்டு எண் 623 401ஆகும்.
# ஆனந்தூர்

## தொல்பொருள்

ஆனந்தூர் அருகே அமைந்த சமந்தவயலில், கிபி 11ம் நூற்றாண்டு காலத்திய கௌதம புத்தர் சிற்பம் 2015ல் கண்டெடுக்கப்பட்டது.
# பார்வதி நாயர் (கலைஞர்)

**பார்வதி நாயர்** (**Parvathi Nayar**) என்பவர் தில்லியில் பிறந்த ஒரு கவின் கலைஞர் மற்றும் எழுத்தாளர் ஆவார். அவரது படைப்புகளான, சிற்பங்கள், ஓவியங்கள், புத்தகத் தொகுப்பு மற்றும் ஒளிப்படக் கலை ஆகியவற்றிற்காக நன்கு அறியப்பட்டவர். அமிதாப் பச்சனின் 70 வது பிறந்த நாள் விழாவான பி.70 இல் பங்கேற்க தேர்ந்தெடுக்கப்பட்ட 70 கலைஞர்களில் இவரும் ஒருவர்.
அவரது படைப்புகளில் ஒன்றான, 20 அடி உயர சிற்பக் கலைப்படைப்பு, புதிய மும்பை வானூர்தி நிலையத்தில் 2014 ஆம் ஆண்டு அதன் தொடக்க தின விழாவில் நிறுவப்பட்டது. மேலும் சிங்கப்பூர் கலை அருங்காட்சியகம், சொத்பிஸ்பி இன்ஸ்டிட்யூட் ஆஃப் ஆர்ட், தி அவுஸ்திரேலியா இன்ஸ்டிடியூட் மற்றும் டச்செக் வங்கி போன்ற புகழ் பெற்ற நிறுவனங்களிலும் இவரது கலைப் படைப்புகள் சேகரித்து வைக்கப்பட்டுள்ளன. அவரது ஓவியங்களில் ஒன்று ஏபிஎன் அம்ரோவின் தில்சி பிளாட்டினம் அட்டையில் இடம்பெற்றுள்ளது.
# பார்வதி நாயர் (கலைஞர்)

## கல்வி

பிரித்தானிய அரசாங்கத்தில் இருந்து ஒரு செவெனிங் ஸ்காலர்ஷிப்புடன் சென்ட்ரல் செயிண்ட் மார்டின் கலை மற்றும் வடிவமைப்பு கல்லூரி, லண்டனில் 2004 ஆம் ஆண்டு கவின் கலையில் முதுகலைப் படிப்பு. சென்னை பல்கலைக்கழகத்தின் ஸ்டெல்லா மேரிஸ் கல்லூரியில் 1985 ஆம் ஆண்டு கவின் கலை (வேறுபாடு) இளங்கலை பட்டம். இவர் பல்கலைக்கழக அளவில் முதலிடமும் கவின் கலைத் துறையின் சிறந்த வெளி செல்லும் மாணவி என்ற சிறப்பும் பெற்றார். சென்னையில் குட் ஷெப்பர்ட் கான்வென்டில் மெட்ரிகுலேசன் தேர்விலும் (தமிழ்நாட்டில் மாநில அளவில் இரண்டாம் இடம்) & 12 ஆம் வகுப்பிலும் மாநில அளவில் சிறப்புப் பெற்றார்.  
- ஜெய் ஜி பப்ளிக் ஆர்ட் திட்டம் என்ற அவரது 20-அடி உயர சிற்ப கலைப்படைப்பு பொது கலை திட்டமான ஜெய் ஹீயின் ஒரு பகுதியாக 2014 ஆம் ஆண்டில் திறக்கப்பட்ட புதிய மும்பை விமான நிலையத்தில் நிறுவப்பட்டது.
- தி சீட்ஸ் ஆஃப் தி திங்ஸ் / தி நேச்சர்ஸ் ஆஃப் தி திங்ஸ் என்ற கையால் வரையப்பட்ட அவரது கரிக்கோல் ஓவியம் தி விட்ஸ் தி விட்ஸ் (90 x 63 x 2 அங்குலம்) மற்றும் அதன் துணை காணொளி தி நேச்சர் ஆஃப் திங்ஸ் (கால அளவு 6 நிமிடங்கள், 34 வினாடிகள்) ஆகியவை சென்னை லலித் கலா அகாதமியில் நடைபெற்ற டாக்டர் சையத்யா சாம்ரான்னியின் நிகழ்ச்சிக்காக 2012 இல் காட்சிப்படுத்தப்பட்டு அனைவரையும் கவர்ந்தது.
- 2014 மார்ச் மாதம் *தி அம்பிகுய்னி ஆப் லேண்ட்ஸ்கோப்ஸ்* என்ற பெயரில் சென்னையில் நடந்த கண்காட்சியில், நுண்ணொக்கிக் கூறுகளை லேண்ட்ஸ்கேப்பில் கொண்டுவந்து அவற்றைத் தொகுத்திருக்கும் யுக்தி கொண்ட கலைப்படைப்புகளும், அதேசமயம் அகண்ட பரப்புகளை பறவைப் பார்வையில் வானூர்தியில் இருந்தோ, செயற்கைக் கோளில் இருந்தோ காண்பதுபோல சுருக்கியதாக தில்லி, மும்பை, கொல்கத்தா, சென்னை போன்ற மாநகரங்களின் அமைப்புகளைத் தந்து கிராபிட்டி வேலையில் வரைந்திருக்கும்விதம் மாநகரங்களில் உள்ள இறுக்க நிலையைக் காட்டுவதாக உள்ளது. மேலும் இதில் பார்வதி நாயரின் படைப்புகளோடு அதன் விளக்கங்களும் அழுத்தமாக கூறப்பட்டிருந்தன.
# பார்வதி நாயர் (கலைஞர்)

## கல்வி

### தேர்ந்தெடுக்கப்பட்ட கண்காட்சிகளின் பட்டியல்

**தனி**  
| 2014 | “தி அம்பிகுய்னி ஆப் லேண்ட்ஸ்கோப்ஸ்” இந்தியா, சென்னையின், அன்னபூரணா கரிமேளா, கேளரி வேதா |  |
| --- | --- | --- |
| 2008 | “ஐ சிங் பாடி எலக்டிக்”, இந்தியா, மும்பையில் உள்ள பாம்பே ஆர்ட் கேளரி |  |
| 2007 | “வெற்றி தோல்வி சமன்”, சிங்கப்பூரின் ஆர்ட்சிங்கப்பூர் |  |
| 2006 | “இன்னர்ஸ்கிரா்பர்ஸ்”, சிங்கப்பூரில் கரோலின் பானர்ஜியால் நடத்தப்பட்ட, சாங் ஆஃப் இந்தியா. |  |
| 2006 | “வரைதல் ஒரு வினை: ஒரு நிறுவல்”, சிங்கப்பூர் பேன் மிங் யென், தி ஆர்ட்ஸ் ஹவுஸ், |  |
| 1998 | "பயணம்", கிளாரா, ஜகார்த்தா, இந்தோனேசியா |  |
| 1997 | "மலர்கள், முகங்கள், உணர்வுகள்", ஜகார்த்தா, இந்தோனேசியா |  |
| 1996 | "ஒரு பெண்ணின் கலை", தி கோய் கேளரி, ஜகார்த்தா, இந்தோனேசியா |  |
| 1994 | வுமன் அண்ட் தி எலெக்ட்மெண்ட்ஸ்", டெமேசெக் பாலிடெக்னிக், சிங்கப்பூர் | } |
# அதா சர்மா

**அதா சர்மா** (*Adah Sharma*) என்பவர் இந்தியத் திரைப்பட நடிகை ஆவார். இவர் பெரும்பான்மையாக இந்தி மற்றும் தெலுங்கு மொழித் திரைப்படங்களில் நடித்துள்ளார். தனது பள்ளிப் படிப்பை முடித்த பிறகு 2008 ஆம் ஆண்டில் வெளியான 1920 எனும் பாலிவுட் திகில் திரைப்படத்தில் முக்கியக் கதாப்பத்திரத்தில் நடித்தார். இந்தப் படம் வணிக ரீதியில் நல்ல வரவேற்பைப் பெற்றது. இதில் தீவிர உணர்ச்சியினால் ஆட்பட்டிருக்கும் ஒரு பெண்ணாக நடித்திருந்தார். இவரின் நடிப்பு விமர்சகர்களின் பாராட்டைப் பெற்றது. இந்தத் திரைப்படத்திற்காகச் சிறந்த அறிமுக நடிகைக்கான பிலிம்பேர் விருதுக்கு இவரின் பெயர் பரிந்துரை செய்யப்பட்டது. பிறகு 2014 ஆம் ஆண்டில் ஹசீ தோ பசீ எனும் காதல் நகைச்சுவைத் திரைப்படத்தில் நடித்தார். இந்தத் திரைப்படமும் வணிக ரீதியாகவும், விமர்சன ரீதியிலும் நல்ல வரவேற்பைப் பெற்றது. பின் ஆறு தென்னிந்தியத் திரைப்படங்களில் நடித்தார். அதில் ஹார்ட் அட்டாக் (2014), சன் ஆஃப் சத்தியமூர்த்தி (2015), சுப்பிரமணியம் ஃபார் சேல் (சுப்பிரமணியன் விற்பனைக்கு (2015), கரம் (2016), சனம் (2016) ஆகிய ஐந்தும் திரைப்படங்கள் தெலுங்குத் திரைப்படங்களாகும். மேலும் ரானா விக்ரமா (2015) எனும் கன்னடத் திரைப்படத்தில் நடித்தார். இந்தத் திரைப்படம் வெற்றி பெற்றதோடு இவரின் நடிப்பு விமர்சகர்களால் பாராட்டு கிடைத்தது.  
தெலுங்குத் திரைப்படங்களின் வெற்றியைத் தொடர்ந்து தெலுங்கு சினிமாவில் முன்னணி நடிகையாக ஆனார்.
# அதா சர்மா

## ஆரம்ப கால வாழ்க்கை

அடா ஷர்மா தமிழ் பிராமணர் குடும்பத்தைச் சேர்ந்தவர் ஆவார். பின் மகாராட்டிரத்தில் மும்பையில் வாழ்ந்து வந்தார். இவரின் தந்தை எஸ். எல். ஷர்மா மதுரையைப் பூர்வீகமாகக் கொண்டவர். இவர் வணிக கப்பலின் தலைவராகப் பணிபுரிந்தவர். இவரின் தாய் பாலக்காடு எல்லை அருகே உள்ள நாட்டுப்புறாவில் பிறந்தவர். இவர் ஒரு மரபார்ந்த நடனக் கலைஞர் ஆவார்.  
சர்மா ஒரு சீருடற்பயிற்சியாளர் ஆவார். தனது மூன்றாம் வயதிலிருந்தே நடனம் ஆடி வருகிறார். இவர் மும்பையில் உள்ள நடராஜ் கோபி கிருஷ்ணா கதக் நடன அகாதமியில் கதக் நடனத்தில் பட்டம் பெற்றார். மேலும் இவர் அமெரிக்க ஐக்கிய நாட்டில் நான்கு மாதங்கள் சல்சா நடனம் கற்றுக் கொண்டார். மேலும் ஜாஸ், பாலே, இடை ஆட்டம் போன்ற நடனங்களையும் கற்றுக் கொண்டார்.
# அதா சர்மா

## தொழில் வாழ்க்கை

திரைப்படங்களில் நடிப்பதற்காக மும்பையில் பல கலைக்காணலில் சர்மா கலந்துகொண்டார். ஆனால் அவரின் சுருள் முடிகளுக்காகவோ அல்லது அவர் மிக இளவயது தோற்றம் கொண்டிருந்த காரணத்தினாலோ அவர் நிராகரிக்கப்பட்டார். பின் 2008 ஆம் ஆண்டில் விக்ரம் பத் இயக்கிய பாலிவுட் திரைப்படமான 1920 எனும் திகில் திரைப்படத்தில் ஒரு முக்கியக் கதாப்பத்திரத்திற்குத் தேர்வானார். இதில் ரஜ்னீஷ் துக்கலுடன் இணைந்து நடித்தார். இந்தத் திரைப்படத்தில் தீவிர உணர்ச்சியினால் ஆட்பட்டிருக்கும் ஒரு பெண்ணாக நடித்திருந்தார். விமர்சகர்கள் இவரின் சிறப்பான நடிப்பைப் பாராட்டினர். தி டைம்ஸ் ஆஃப் இந்தியாவின் நிகத் கஸ்மி, சர்மா மனநிறைவு தரும் வகையில் நடித்துள்ளார் எனத் தெரிவித்தார். முதல் திரைப்படத்திலேயே அற்புதமான நடிப்பை ஷர்மா வெளிப்படுத்தியுள்ளார் என அசோக் நாயக் தெரிவித்தார். இந்தத் திரைப்படத்திற்காக ஐம்பத்தி நான்காவது பிலிம்பேர் விருதுகள் நிகழ்ச்சியில் சிறந்த அறிமுக நடிகைக்கான விருதிற்குப் பரிந்துரை செய்யப்பட்டார்.
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1ஐ

**ஐ. ஆர். என். எஸ். எஸ். - 1ஐ** (*IRNSS-1I*) என்பது மொத்தம் ஏழு செயற்கைக்கோள்களைக் கொண்ட இந்தியப் பகுதிக்கான இடஞ்சுட்டி செயற்கைக்கோள் அமைப்பின் முதலாவது செயற்கைகோளான ஐ.ஆர்.என்.எஸ்.எஸ்-1ஏ செயற்கைக்கோளிற்கு மாற்றாக செலுத்தப்பட்ட செயற்கைகோளாகும். இதற்கு முன்பு செலுத்தப்பட்ட ஐஆர்என்எஸ்எஸ்-1எச் தோல்வியடைந்தமையால்இது ஏவப்பட்டது. இதன்தொழில்நுட்பம்பெங்களுருவில்உள்ளஆல்பாடிசைன்டெக்னாலஜிஸ்எனும்நிறுவனத்தால்வடிவமைக்கப்பட்டுள்ளது.
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1ஐ

## செயற்கைகோள்

இந்தசெயற்கைக்கோளைசெலுத்துவதன்மூலம்இந்தியப் பகுதிக்கான இடஞ்சுட்டி செயற்கைக்கோள் அமைப்பானது முழுமையடையும்.இதுவெற்றியடையும்பட்சத்தில்அமெரிக்காவின்புவிஇடங்காட்டிஅமைப்பைசார்ந்துஇருக்கும் நிலைமாறும்.
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1ஐ

## புறப்பாடு

PSLV (PSLV—C41) ஏவுகணை மூலம் ஏப்ரல் 11 அன்று 2018 விண்ணில் செலுத்தப்படடுள்ளது.
# ஷோபா சந்திரசேகர்

**ஷோபா சந்திரசேகர்** (*Shoba Chandrasekhar*) என்பவர் இந்தியப் பின்னணிப் பாடகர் , எழுத்தாளர், திரைப்படத் தயாரிப்பாளர், இயக்குநர் ஆவார். இவர் திரைப்பட நடிகர் விஜயின் தாய் ஆவார்.
# ஷோபா சந்திரசேகர்

## வாழ்க்கைக் குறிப்பு

ஷோபா சந்திரசேகர் அக்டோபர் 24, 1948 ஆம் ஆண்டு சென்னையில் பிறந்தார். இந்தியத் திரைப்பட இயக்குநர், தயாரிப்பாளர், எழுத்தாளரான எஸ். ஏ. சந்திரசேகர் என்பவரைத் திருமணம் செய்தார். மேலும் தமிழகத் திரைப்படத் துறையின் முக்கியக் கதாநாயகர்களில் ஒருவராகக் கருதப்படுபவரான விஜய் இவருடைய மகன் ஆவார். இவரின் மகள் வித்யா இரண்டு வயதாக இருக்கும் போது மரணமடைந்தார். சுந்தர், எஸ். என். சுரேந்தர் எனும் சகோதரர்களும் மற்றும் ஷீலா எனும் சகோதரியும் உள்ளனர். இவர்களுடன் இணைந்து லலிதாஞ்சலி எனும் நவின் கலைகள் அமைப்பைத் துவங்கினார். தனது தாயாரின் லலிதா எனும் பெயரில் இதனைத் துவங்கினார் தனது பதினோராம் வயதில் வடபழனி முருகன் கோயில் மேடை நிகழ்ச்சியில் இவர் பங்குபெற்றார் .
# ஷோபா சந்திரசேகர்

## இசைப் பயிற்சிகள்

துவக்கத்தில் ஸ்ரீ மீனாட்சி என்பவரிடம் இசை கற்றார். பின் தமிழ்நாடு அரசு இசைக் கல்லூரியில் சேர்ந்தார். அங்கு சிறந்த இசை ஆசானாக கருதப்படும் வித்வான் ஸ்ரீ டி. எம். தியாகராஜன் போன்றவர்களிடம் இசை பயினறார். மேலும் இதே கல்லூரியில் கல்பகம் சுவாமிநாதனிடம் வீணை பயின்றார். கடந்த ஐந்து வருடங்களாக மகாராஜபுரம் சந்தானத்தின் மகளான பிருந்தா தியாகராஜனிடம் கருநாடக இசை பயின்று வருகிறார்.
# ஷோபா சந்திரசேகர்

## தொழில் வாழ்க்கை

இவர் மெல்லிசை இசைக்குழுவில் பாடகராக உள்ளார். இவரின் முதல் மெல்லிசை இசை நிகழ்ச்சியான *சமர்ப்பணம்*, விஜய் தொலைக்காட்சியில் 2003 ஆம் ஆண்டில் ஒளிபரப்பு செய்யப்பட்டது. பின் திரைப்படங்களில் பின்னணிப் பாடகர் ஆனார். மேலும் இவர் எழுதிய சில கதைகளை இவரின் கணவர் மற்றும் திரைப்பட இயக்குநரான எஸ். ஏ. சந்திரசேகர் திரைப்படமாக உருவாக்கினார். சில திரைப்படங்களைத் தயாரித்தது மட்டுமின்றி சில படங்களை இயக்கியுமுள்ளார். பல மேல்நாட்டுச் செந்நெறி இசைக் கச்சேரிகள் நிகழ்த்தியுள்ளார். அண்மையில் **ஆனைமுகமும் ஆறுமுகனும்** எனும் பெயரில் பக்திப்பாடல் தொகுப்பினை வெளியிட்டுள்ளார். தனது முதல் பாடல் தொகுப்பான சமர்ப்பணம் மற்றும் ஆனைமுகமும் ஆறுமுகனும் எனும் பாடல் தொகுப்பானது கைலாசம் பாலசந்தர், எம். சரவணன், சுதா ரகுநாதன், வீணை காயத்ரி ஆகியவர்களால் பாரட்டப்பட்டதாக ஷோபா தெரிவித்துள்ளார்.  
மஹாராஜபுரம் சந்தானம் தொண்டு நிறுவனத்திற்கான நிகழ்ச்சியில் முதன்முறையாக நேரலை இசைநிகழ்ச்சியினை நிகழ்த்தினார். இவரின் முதல் திரைப்படப் பாடல் இருமலர்கள் எனும் திரைப்படத்தில் இடம்பெற்ற "மகாராஜா ஒரு மகாராணி" எனும் பாடலாகும். இவரின் கணவரான எஸ். ஏ. சந்திரசேகர் இயக்கிய பெரும்பான்மையான திரைப்படங்களில் இவர் பின்னணிப் பாடகராக பணிபுரிந்துள்ளார்.
# கிளவுட் (வீடியோ விளையாட்டு)

**கிளவுட்** (*Cloud*) என்பது 2005 இல் தென் கலிஃபோர்னியா பல்கலைக்கழக, ஊடாட ஊடகச் செயல்நிரல் துறையை சேர்ந்த மாணவர்களால் உருவாக்கப்பட்ட ஒரு தனிப்பட்ட புதிர் காணொளி விளையாட்டு. இந்தக் குழு பல்கலைக்கழகத்திடம் இருந்து 20,000 அமெரிக்க டாலரைப் கொடையாகப் பெற்று 2005 இல் இந்த வீடியோ விளையாட்டினை உருவாக்கத் தொடங்கியது. பின், அதே வருடம் அக்டோபரில் இலவச தரவிறக்கத்திற்காக வெளியிடப்பட்டது. ஜூலை 2006 க்குள், இந்த விளையாட்டை வெளியிட்ட இணையத்திற்கு 6 மில்லியன் வருகை வந்தது. மேலும் 600000 முறை இந்த விளையாட்டு தரவிறக்கம் செய்யப்பட்டது.  
இந்த விளையாட்டு மருத்துவமனை படுக்கையில் உறங்கிக் கொண்டிருக்கும் போது பறப்பது போன்ற கனவினைக் காணும் ஒரு பையனை மையப்படுத்தி அமைக்கப்பட்டிட்ருக்கிறது. இதன் முன்னணி வடிவமைப்பாளரான ஜேனோவா ஜென்னின் குழந்தைப் பருவத்தை ஒரளவு அடிப்படையாக கொண்டே இது வடிவமைக்கப்பட்டது. இவர் பல நேரங்களில் ஆஸ்த்துமாவிற்காக மருத்துவமனையில் அனுமத்திக்கப்பட்டிருந்தார். அந்த சமயங்களில் அறையில் தனியாக இருக்கும்போது பகல்கனவு காணும் பழக்கம் இவருக்கு இருந்ததாம். விளையாடுபவர்கள் அந்தப் பையனாக கற்பனை செய்துகொள்ள வேண்டும். கனவு உலகத்தில் உள்ள மேகங்களைக் கையாண்டு, புதிரைக் கண்டுபிடிப்பதே இந்த விளையாட்டு. காணொளி விளையாட்டு தொழிற்துறையில் பொதுவாக புறக்கணிக்கப்படும் விளையாடுபவர்களின் உணர்ச்சிகளைத் தூண்டுவது இந்த விளையாட்டின் முக்கிய நோக்கம் ஆகும்.  
2006 ஆம் ஆண்டு நடந்த ஸ்லாம்டேன்ஸ் குரில்லா கேம்ஸ் போட்டியில் சிறந்த மாணவர் தத்துவம் விருதினை கிளவுட் விளையாட்டு பெற்றுச் சென்றது. 2006 ஆம் ஆண்டு இண்டிபெண்டட் கேம்ஸ் ஃபெஸ்டிவலில் சிறந்த மாணவர் கண்காட்சி விருதினையும் பெற்றது. இந்த விளையாட்டு காட்சி, இசை, சூழல் போன்றவற்றிற்காக சிறந்த விமர்சனங்களையும் பெற்றது. கிளவுட் விளையாட்டினை ஒரு வணிக ரீதியான விளையாட்டாக மறு உருவாக்கம் செய்ய எண்ணி சென் மற்றும் தயாரிப்பாளர் கெல்லி சாண்டைகோ இருவரும் இணைந்து தட்கேம்கம்பெனியை உருவாக்கினர்.
# கிசில்கும் பாலைவனம்

மற்றும் சிர் தாரியா ஆறுகளுக்கு இடையே அமைந்த கிசில்கும் பாலைவனம்]]  
**கிசில்கும் பாலைவனம்** (**Kyzylkum Desert**) (, قىزىلقۇم; , قىزىلقۇم, Russian Кызылкум), 115,000 சதுர மைல் (300,000 சதுர கி.மீ.) பரப்பளவு கொண்டது. உலகப் பாலைவனங்களில், பரப்பளவில் 16வது இடத்தில் உள்ளது. துருக்கி மொழியில் *கிசில்கும்* என்பதற்கு *செம்மணல்* எனப்பொருளாகும்.
# கிசில்கும் பாலைவனம்

## அமைவிடம்

நடு ஆசியாவின் ஆமூ தாரியா ஆற்றுக்கும், சிர் தாரியா ஆற்றுக்கும் இடையே, ஏரல் கடலுக்கு தென்கிழக்கே, வரலாற்றுப் புகழ் மிக்க சோக்தியானா பிரதேசத்தில் கிசில்கும் பாலவனம் அமைந்துள்ளது. தற்போது சோக்தியானா பிரதேசத்தின் கிசில்கும் பாலவனம், கசக்ஸ்தான் மற்றும் உஸ்பெகிஸ்தான் ஆகிய நாடுகளில் பரவியுள்ளது. கிசில்கும் பாலைவனம் 2,98,000 சதுர கிலோ மீட்டர் பரப்பளவு கொண்ட செம்மணல் பாலவனம் ஆகும்.
# கிசில்கும் பாலைவனம்

## புவியியல்

கிசில்கும் பால்வனம், கடல் மட்டத்திலிருந்து 300 மீட்டர் உயரத்தில் அமைந்த நிலப்பகுதியில் 3,025 அடி (922 மீ) உயரம் கொண்ட மலைப்பகுதிகளும், பள்ளத்தாக்குகளும், மணல் மேடுகளும் கொண்டுள்ளது. வடக்கில் சிர் தாரியா ஆறும், தெற்கில் ஆமூ தாரியா ஆறுகள் பாயும் இடைப்பட்ட பகுதியில் அமைந்த இப்பாலைவனத்தில் சில பாலைவனச் சோலைகளும் உள்ளது. கிசில்கும் பாலைவனத்தில் பாயும் ஆமூ தாரியா ஆற்றுப் பகுதிகளிலும், பாலைவனச் சோலைப் பகுதிகளிலும் வேளாண்மை செய்யப்படுகிறது.
# கிசில்கும் பாலைவனம்

## தட்பவெப்பம்

கோடைக்காலத்தில் (மே நடு முதல் செப்டம்பர் நடு வரை) இப்பாலைவனத்தின் அதிகபட்ச வெப்ப நிலை சூலை, 1983ல் ஆக பதிவாகியுள்ளது. ஆண்டு சராசரி மழைப்பொழிவு 100 முதல் 200 மிமீ ஆகும்
# கிசில்கும் பாலைவனம்

## விலங்கினங்கள்

கிசில்கும் பாலைவனத்தில் ருசிய ஆமைகள், நீள உடும்புகள், சைகா மான்கள் காணப்படுகிறது.
# கிசில்கும் பாலைவனம்

## பொருளாதாரம்

உள்ளூர் மக்கள் கிசில்கும் பாலவனப் பகுதியின் மேய்ச்சல் நிலங்களில் ஆடுகள், குதிரைகள், பாக்திரியன் ஒட்டகங்கள் மற்றும் ஒற்றைத்திமில் ஒட்டகங்கள் போன்ற கால்நடைகளை மேய்த்து, வளர்த்து வருகின்றனர்.  
கிசில்கும் பாலைவனம் தங்கம், யுரேனியம், செப்பு, அலுமினியம், வெள்ளி கனிமங்களும், இயற்கை எரிவாயு மற்றும் எரி எண்ணெய் வளங்கள் கொண்டது. எனவே இங்கு சுரங்கத் தொழில்கள் மற்றும் கனிமங்களை உருக்கும் தொழில்கள் அதிகம் உள்ளது.
# கிசில்கும் பாலைவனம்

## இதனையும் காண்க

- சோக்தியானா
- அன்ட்ரோனோவோ பண்பாடு
# சிர் தாரியா

க்களின் வடிநில வரைபடம்]]
**சிர் தாரியா** (**Syr Darya**) (, سىردارٸيا; ; ,*Sirdaryā*; , *Sirdaryo*; ; : Seyḥūn; ; , *Jaxártēs*) நடு ஆசியா நாடுகளில் பாயும் ஆறுகளில் ஒன்றாகும். தாரியா என்பதற்கு ஆறு எனப்பொருளாகும்.  
கிர்கிஸ்தான் மற்றும் கிழக்கு கசக்ஸ்தான் நாடுகளின் மலைப்பகுதிகளில் உற்பத்தியாகும் சிர் தாரியா ஆறு, மேற்கிலும், வடமேற்கிலும் உஸ்பெகிஸ்தான், தெற்கு கசக்ஸ்தான், கிர்கிஸ்தான் மற்றும் தஜிகிஸ்தான் நாடுகளின் வழியாக பாய்ந்து, இறுதியில் ஏரல் கடலின் வடக்கில் கலக்கிறது. இதன் தெற்கில் ஆமூ தாரியா பாய்கிறது.
# சிர் தாரியா

## இதனையும் காண்க

- ஆமூ தாரியா
- கிசில்கும் பாலைவனம்
# பாரதிதாசன் நினைவு அருங்காட்சியகம் ஆய்வுமையம், புதுச்சேரி

**பாரதிதாசன் நினைவு அருங்காட்சியகம் ஆய்வுமையம்** என்பது என்பது இந்தியாவின் புதுச்சேரி பெருமாள் கோயில் வீதியில் பாரதிதாசன் ஏறக்குறைய பத்தொன்பது ஆண்டுகள் வாழ்ந்த இல்லமாகும்.
# பாரதிதாசன் நினைவு அருங்காட்சியகம் ஆய்வுமையம், புதுச்சேரி

## வரலாறு

1900 ஆம் ஆண்டு கட்டப்பட்டதாகக் கருதப்படும் இந்த வீட்டில் பாரதிதாசன் 1945 இல் குடியேறினார் அதிலிருந்து 1964 வரை இங்கு வாழ்ந்தார்.
# பாரதிதாசன் நினைவு அருங்காட்சியகம் ஆய்வுமையம், புதுச்சேரி

## நினைவு இல்லமாக

பாரதிதாசன் வாழ்ந்த இந்த இல்லம் 1971 இல் அரசுடைமையாக்கப்பட்டு, அருங்காட்சியமாக மாற்றப்பட்டது. 1977 இல் ஆறாவது ஐந்தாண்டு திட்டத்தில் பாரதிதாசன் நினைவு நூலகம் காட்சிக்கூடம் ஆகியவற்றை ஆராய்ச்சிக் கூடமாக மாற்றி அமைப்பதற்கான திட்டம் உருவாக்கப்பட்டு, 1978 இல் மத்திய அரசின் ஒப்புதல் பெறப்பட்டது. 1984 ஏப்ரலில் இந்நினைவு நூலகம் காட்சிக் கூடமானது. பாவேந்தர் பாரதிதாசன் நினைவு அருங்காட்சியகம் ஆய்வு மையம் என பெயருடன் இயங்கத் தொடங்கியது.  
வீட்டில் நுழைந்தவுடன் சுவற்றில் வரிசையாய் ஒளிப்படங்களும் பாவேந்தரின் சிலையும் உள்ளது. அதில் இலக்கியம், அரசியல், பத்திரிக்கை, திரைத்துறை, மொழி, இனம் தொடர்பான பாரதிதாசன் ஆற்றிய பணிகளை படங்களாக காட்சிப்படுத்தியுள்ளனர். மேலும் பாவேந்தர் தான் கைப்பட எழுதிய கவிதைகள், கலை, இலக்கிய நண்பர்களுக்கு எழுதிய மடல்கள், ஆசிரியராக இருந்தபோது எழுதப்பட்ட பாடத்தயாரிப்புகள், பெரியார், கருணாநிதி ஆகியோரால் எழுதப்பட்ட மடல்களையும் அருங்காட்சியகத்தில் பார்வைக்கு வைக்கப்பட்டுள்ளன. பாவேந்தர் இதழாசிரியராக பொறுப்பேற்று நடத்திய இதழ்களின் படிகளையும் அவர் எழுதிய நூல்களையும் காட்சிப்படுத்தியுள்ளனர். மேலும், பாரதிதாசன் பயன்படுத்திய மூக்குக் கண்ணாடி, சால்வை, அவர் அமரும் நாற்காலி மற்றும் கட்டில் வரை அனைத்தும் பார்வைக்காக வைக்கப்பட்டுள்ளன.
# ராணா கும்பா

, இராஜஸ்தான், இந்தியா]]
யில், ராணா கும்பா 1448ல் நிறுவிய வெற்றித் தூண்]]
யின் 38 கிமீ சுற்றளவு கொண்ட கோட்டைச் சுவர்கள்]]  
**ராணா கும்பா** (ஆட்சிக் காலம் 1433-1468), மேற்கு இந்தியாவின் தற்கால இராஜஸ்தான் மாநிலத்தில், முன்னாள் மேவார் இராச்சியத்தின் ராணா ஆவார். இவர் இராசபுத்திர சிசோதியா வம்சத்தவர் ஆவார்.  
மால்வா இராச்சிய சுல்தான் முகம்மது கில்ஜி, நவம்பர் 1442 முதல் மேவார் இராச்சியத்தின் மீது தொடர் தாக்குதல்கள் நடத்தி, மச்சிந்தர்கர், பன்கர் மற்றும் சௌமுகப் பகுதிகளை கைப்பற்றி, மேவாரைச் சுற்றியுள்ள பகுதியில் படைகளுடன் முகாமிட்டார்.  
26 ஏப்ரல் 1443ல் ராணா கும்பா, மால்வா சுல்தான் படைகள் மீது நடத்திய எதிர்பாராதத் தாக்குதலில், சுல்தான் படைகள் தோற்று, மத்தியப் பிரதேசத்தின் மந்துப் பகுதிக்கு தப்பியோடியது.  
நவம்பர், 1443ல் மீண்டும் மால்வா சுல்தான் படைகள் மேவார் மீது போர் தொடுத்து சித்தூர் கோட்டையைத் தவிர்த்த பிற பகுதிகளைப் கைப்பற்றினாலும், 1440ல் நடைபெற்ற மண்டல்கர் மற்றும் பனஸ் போரில், ராணா கும்பா படைகள் மால்வா மற்றும் குஜராத் சுல்தான்களை விரட்டியடித்தது. இவ்வெற்றியின் நினைவாக, 1448ல் சித்தோர்கார் கோட்டையில் வெற்றித் தூண் நிறுவப்பட்டது.  
மேவார் இராச்சியத்தினை எதிரிப்படைகளிடமிருந்து காக்கும் 84 கோட்டைகளில் கும்பல்கர்க் கோட்டை உள்ளிட்ட 32 கோட்டைகளை ராணா கும்பா நிறுவினார். விரைவில் மேவார் ராணா பதவியை அடையும் பொருட்டு, ராணாகும்பாவின் மகன் முதலாம் உதய்சிங், 1468ல் ராணா கும்பாவைக் கொன்றார்.
# ராணா கும்பா

## இதனையும் காண்க

- மகாராணா பிரதாப்
# ராணா சங்கா

**ராணா சங்கா** அல்லது **மகாராணா சங்காராம் சிங்** (**Maharana Sangram Singh**) (12 ஏப்ரல் 1482 – 30 சனவரி 1528) 16ம் நூற்றாண்டின் முற்பகுதியில், மேவார் மற்றும் உதய்ப்பூர் இராச்சியத்தை 1508 முதல் 1528 முடிய ஆண்ட புகழ் பெற்ற இராசபுத்திர சிசோதிய வம்ச மன்னர் ஆவார்.  
ராணா சங்கா, முதலில் லோடி வம்சத்தின் தில்லி சுல்தான், பின்னர் மொகலாயர்களுக்கு எதிராகத் தொடர்ந்து போர் நடத்தியவர்.
# சிபு

**சிபு** (மலாய்: *Sibu*; ஆங்கிலம்: *Sibu*; சீனம்: *詩巫*; பின்யின் சீனம்: *Shiwu*; ஜாவி: سيبو); என்பது மலேசியா, சரவாக் மாநிலம், சிபு பிரிவு, சிபு மாவட்டத்தின் தலைநகரமாகும். போர்னியோ தீவில் அமைந்துள்ள இந்த நகரம் 129.5 சதுர கிலோமீட்டர் (50.0 சதுர மைல்) பரப்பளவைக் கொண்டுள்ளது.  
இந்த நகரம்ராஜாங் ஆறு, இகான் ஆறு எனும் இரு ஆறுகள் சங்கமிக்கும் இடத்தில் அமைந்துள்ளது. இது தென் சீனக் கடலில் இருந்து சுமார் 60 கிலோமீட்டர் தொலைவில் உள்ளது.  
மேலும் இந்த நகரம், மாநிலத் தலைநகரான கூச்சிங் நகரின் வடகிழக்கில் சுமார் 191.5 கிலோமீட்டர் (119 மைல்கள்) தொலைவில் அமைந்துள்ளது.
# சிபு

## பொது

சிபுவில்உள்ள முதன்மைஇனத்தவர்கள் சீனர்கள்; குறிப்பாக பூச்சௌ *(Fuzhou)* சீன இனத்தவர்.மெலனாவ் *(Melanau)*, மலாய் மற்றும் இபான் போன்ற இதர உள்ளூர் இனக் குழுவினரும் உள்ளனர்.ஆனால் சராவாக்கில் உள்ள மற்ற பகுதிகளைப் போல் இல்லாமல், குறிப்பிட்டுச் சொல்லும்எண்ணிக்கையில்உள்ளூர் இனக் குழுவினர் இல்லை. 2010-ஆம் ஆண்டு மக்கள் தொகை கணக்கெடுப்பின்படிசிபு நகரின்மக்கள்தொகை 162,676 ஆகும்.  
1862-ஆம் ஆண்டில் சிபுவில் குடியேறிய ஜேம்சு புரூக் என்பவரால்டாயக் மக்களின் தாக்குதல்களைத் தடுக்க, இந்த நகரில் ஒரு கோட்டை கட்டப்பட்டது.இதனைத் தொடர்ந்து, சீன ஹொக்கினியர்களின் *(Chinese Hokkien)* ஒரு சிறிய குழு, கோட்டையைச் சுற்றியுள்ள நகரப் பகுதியில் பாதுகாப்பாக வணிக நடவடிக்கைகளை மேற்கொள்ளும் நோக்கத்துடன் குடியேறியது.
# சிபு

## பொது

### சிபுவின் முதல் மருத்துவமனை

1901-ஆம் ஆண்டு,சிபுவுக்குள் வோங் நாய் சியோங்தலைமையில் சீனாவின் புஜியான் மாகாணத்தில் இருந்து 1,118 பூச்சௌ சீனர்கள் ஒரு பெரிய அளவிலான குடிபெயர்வைமேற்கொண்டனர். இதைச் சிபுவில் "நியூ புஜூ" என்று பிரபலமாகக் குறிப்பிடப் படுகிறது.  
சிபு பஜார் மற்றும் சிபுவின் முதல் மருத்துவமனை புரூக் அரசாங்கத்தால் கட்டப்பட்டது. 1930-களில் லு கிங் ஹோவ் மருத்துவமனை, பல மெதடிஸ்ட் பள்ளிகள் மற்றும் தேவாலயங்கள் கட்டப்பட்டன.
# சிபு

## பொது

### சிபு நகரில் தீ விபத்துகள்

சிபு நகரம் 1889-ஆம் ஆண்டு மற்றும் 1928-ஆம் ஆண்டுகளில்தீவிபத்துகளால் எரிந்து போனது.இருப்பினும், அதற்குப் பிறகு அது மீண்டும் கட்டமைப்புச் செய்யப்பட்டது.1941-ஆம் ஆண்டில் சரவாக்கை சப்பான் ஆக்கிரமித்த போது சிபுவில் கடுமையானமோதல்கள்எதுவும் ஏற்படவில்லை.  
1942-ஆம் ஆண்டு சூன் மாதம் சிபுவில் ஒரு புதிய குடியிருப்புசப்பானியர்களால் நிறுவப்பட்டது, மேலும் 1942 ஆகத்து மாதம்சிபுவின்பெயரானதுசப்பானியர்களால் சிபு-ஷு "(Sibu-shu)"என்றுமாற்றப்பட்டது.1945-ஆம் ஆண்டில் சப்பானியர் சரணடைந்த பிறகு, சரவாக் மாநிலம்*கிரவுன் காலனி* *(Crown Colony)* என பிரித்தானியருக்குக் கொடுக்கப்பட்டது.
# சிபு

## பொது

### மெலானாவ் மக்கள் அதிருப்தி

சிபுவில்சுதந்திரத்தைவிரும்பிய இளம் மெலனாவ் மக்கள் *(Melanau)* குழுவினரிடையே அதிருப்தியை ஏற்படுத்தியது. இதன் விளைவாக, சரவாக்பகுதியின் இரண்டாவது பிரித்தானிய ஆளுநரான சர் டங்கன் ஜார்ஜ் ஸ்டீவர்ட் *(Sir Duncan George Stewart)*, 1949—ஆம் ஆண்டில் சிபுவுக்குவந்த போது,சரவாக்தேசியவாதியான ரோஸ்லி டோபி*(Rosli Dhoby)* என்பவரால் படுகொலை செய்யப்பட்டார். 1950—ஆம் ஆண்டில் கூச்சிங் மத்திய சிறைச் சாலையில் ரோஸ்லிதூக்கிலிடப்பட்டார்.  
சிபு பகுதியும், ராஜாங் பகுதியும் 1950-ஆம் ஆண்டு முதல் கம்யூனிச நடவடிக்கைகளின் மையமாக மாறியது. 1963-ஆம் ஆண்டில் சரவாக் சுதந்திரத்திற்குப் பின்னரும் இது தொடர்ந்தது.அப்பகுதியில் கம்யூனிச நடவடிக்கைகளைக் கட்டுப்படுத்த ஓர் அரசப் பாதுகாப்புப்படை *(RASCOM)* நிறுவப்பட்டது.
# சிபு

## பொது

### சரவாக்கில் கம்யூனிஸ்டு கிளர்ச்சி

சரவாக்கில் கம்யூனிஸ்டு கிளர்ச்சி 1973-ஆம் ஆண்டில் கணிசமாகப் பலவீனம் அடைந்து, 1990-ஆம் ஆண்டில் கிளர்ச்சிகள் முடிவு அடைந்தன.சிபு நகராட்சியாக 1981-ஆம் ஆண்டில் மேம்படுத்தப்பட்டது.2008-ஆம் ஆண்டு முதல்,இந்த நகரானது சரவாக் புதுப்பிக்கத்தக்க பெருவழி எரிசக்தியின் *(Sarawak Corridor of Renewable Energy (SCORE)* நுழைவாயிலாக உள்ளது. 2011-ஆம் ஆண்டு, பூசெவ்குடியேற்றத்தின் 110-ஆவது ஆண்டு விழா சிபுவில் கொண்டாடப்பட்டது.  
சிறிய நதிக்கரை நகரங்கள்; மற்றும் இபான்; ஒராங் உலு *(Orang Ulu)* மக்களின் நீளவீடுகளுடன் சிபு நகரமானது,மேல் ராஜாங் ஆற்றின் பிரதான சுற்றுலா நுழைவாயிலாக உள்ளது. சிபுவின் குறிப்பிடத்தக்க அடையாளங்களுள் சராவாக்கில் உள்ள மிக உயரமான கட்டிடமான விஸ்மா சன்யன் *(Wisma Sanyan),* லானாங் பாலம் *(Lanang Bridge)* (சரவாக் பகுதியில் மிக நீண்டஆற்றுப் பாலங்களில் ஒன்று)மற்றும் விஸ்மா சன்யன் அருகேஉள்ள மலேசியாவின் மிகப்பெரிய நகர சதுக்கம் ஆகியவை அடங்கும்.
# சிபு

## பொது

### மிகப்பெரிய உள்ளரங்குச் சந்தை

மலேசியாவின் முதல் மற்றும் ஒரே மருத்துவ அருங்காட்சியகமான லு கிவ் ஹோவ் மருத்துவமனை நினைவு அருங்காட்சியகம் *(Lau King Howe Hospital Memorial Museum)* ஆகும்.சரவாக்மாநிலத்தின் மிகப்பெரிய உள்ளரங்குச் சந்தை சிபுவில்உள்ள மத்திய சந்தை ஆகும்.  
மேலும்சிபுவில்உள்ளசிலசுற்றுலாசிறப்புகளாக: சிபு மரபுவழி மையம் *(Sibu Heritage Centre)*, துவா பெக் காங் கோவில் *(Tua Pek Kong Temple)*, பவாங் அஸ்ஸன் *(Bawang Assan)* நீளவீடு, சிபு பழைய மசூதி, ஜேட் டிராகன் கோயில் *(Jade Dragon Temple),* புக்கிட் அபு ஜூபிலி பார்க் *(Bukit Aup Jubilee Park),* புக்கிட் லீமா வனப்பூங்கா *(Bukit Lima Forest Park),* சிபுஇரவுச் சந்தை, போர்னியோ கலாச்சார விழா *(Borneo Cultural Festival)* சிபு சர்வதேச நடன விழா *(Sibu International Dance Festival)* போன்றவை உள்ளன.  
சிபுவின்பொருளாதாரத்தில் மரத் தொழில் மற்றும் கப்பல் கட்டுமானத் தொழில்ஆகிய இரண்டும் முக்கியமானஇடத்தைவகிக்கின்றன.
# பூஜா சோப்ரா

**பூஜா சோப்ரா (Pooja Chopra)** (பிறப்பு மே 3. 1986) என்பவர் இந்தியத் திரைப்பட நடிகை ஆவார். இவர் மிஸ் பெமினா பட்டம் (அழகுப் போட்டி) பெற்றவர். 2009 ஆம் ஆண்டில் நடைபெற்ற உலக அழகிப் போட்டியின் காலிறுதிப் போட்டிவரை சென்றார். மேலும் காரண அழகியல் (பியூட்டி வித் எ பர்போஸ்) எனும் விருதினை ஜோகானஸ்பேர்க், தென்னாப்பிரிக்காவில் நடைபெற்ற 2009 ஆம் ஆண்டின் உலக அழகிப் போட்டியில் பெற்றார். இவர் ஒரே ஆண்டில் எட்டிற்கும் அதிகமான தேசிய மற்றும் சர்வதேச விருதுகளைப் பெற்றுளார்.
# பூஜா சோப்ரா

## ஆரம்பகால வாழ்க்கை

பூஜா சோப்ரா மே 3. 1986 இல் கொல்கத்தாவில் பிறந்தார். இவர் இரண்டாவது பெண்குழந்தையாக இருந்ததனால் இவரது தந்தை இவரை ஏற்றுக்கொள்ள மறுத்து விட்டார். தனது தாய் நீரா சோப்ராதான் தனது முன்மாதிரி எனக் கூறியுள்ளார். இவரின் தந்தை இவரை ஏற்றுக்கொள்ள மறுத்த உடன் பிறந்து இருபது நாட்களே ஆன பூஜா சோப்ராவையும் , ஏழு வயதான சுர்பாவையும் தன்னுடன் அழைத்துச் சென்றுவிட்டார். பின் இவரது தந்தை, இரு மகன்கள் உள்ள ஒரு பெண்ணைத் திருமணம் செய்துகொண்டார். பூஜா சோப்ரா பிறந்த மூன்று நாட்கள் வரை எந்த உறவினரும் மருத்துவமனைக்கு வந்து பார்க்கவில்லை என்றும் இவரின் படுக்கைக்கு எதிரில் இருந்த ஒழுங்கணித் தலைவரின் மனைவி தான் பூஜாவிற்கான ஆடைகளைக் கொடுத்ததாகவும் இவரின் தாய் தி டைம்ஸ் ஆஃப் இந்தியாவிற்கு அளித்த நேர்காணல் ஒன்றில் தெரிவித்துள்ளார்.
# பூஜா சோப்ரா

## தொழில் வாழ்க்கை

### 2009- 2012

பூஜா சோப்ரா 2009 ஆம் ஆண்டின் பெமினா மிஸ் இந்தியா பட்டம் (அழகுப் போட்டி) பெற்றார். இந்தப் போட்டியானது பெப்ரவரி 17, 2009 இல் கொல்கத்தாவில் நடைபெற்றது. மேலும் இவர் மிஸ் பெர்ஃபெக்ட் 10, மிஸ் கேட்வாக், மிஸ் பியூட்டிஃபுல் ஸ்மைல் (புன்னகை அழகி) , தல்வாகர்ஸ் சிறந்த உடல்வாகு பட்டம் போன்ற பல போட்டிகளில் வென்றுள்ளார். இந்த வெற்றிகளின் மூலம் 2009 ஆம் ஆண்டின் பெமினா இந்திய அழகி போட்டிக்கான போட்டியில் இவர் நேரடியாக இறுதிப் போட்டிக்குத் தகுதி பெற்றார்.  
டிசம்பர் 12, 2009 உலக அழகிப் போட்டியின் இறுதிச் சுற்றுக்கு ஒரு வாரத்திற்கு முன்னர் விமானப் படிக்கட்டில் ஏறும் போது கணுக்காலில் முறிவு ஏற்பட்டது. மருத்துவர்கள் மூன்று வாரம் முழுவதுமாக ஓய்வு எடுக்க வேண்டும் என அறிவுறுத்தினர். ஆனால் சோப்ரா அந்த போட்டியில் கலந்துகொண்டார். உலக அழகித் தேர்வுக்குழு நிறுவனத்தின் அதிகாரியான ஜூலியா மார்லீ , சோப்ராவை நடனப் பிரிவில் கலந்துகொள்ள வேண்டாம் என அறிவுறுத்தினார். மொத்தம் இருந்த நூற்றுப் பன்னிரண்டு போட்டியாளர்களில் பதினாறு நபர்கள் இறுதிப்போட்டிக்குத் தகுதிபெற்றனர். அதில் சோப்ராவும் ஒருவர்.  
இவரின் முதல் தமிழ்த் திரைப்படம் 2011 ஆம் ஆண்டில் வெளிவந்த பொன்னர் சங்கர் (திரைப்படம்) ஆகும். இதில் இளவரசி முத்தாயி வேடத்தில் தியாகராஜனுடன் இணைந்து நடித்திருப்பார். இந்தத் திரைப்படத்திற்கான கதையினை எழுதியவர் தமிழ்நாட்டின் முன்னாள் முதலமைச்சர் மு. கருணாநிதி ஆவார். இந்தத் திரைப்படத்தை இயகியவர் தியாகராஜன். இதில் பிரசாந்த் விஜயகுமார் , பொன்வண்ணன் , பிரகாஷ் ராஜ் ஆகியோர் முக்கியக் கதாப்பத்திரத்தில் நடித்தனர். இதற்கு முன்பாக ஃபேஷன் மற்றும் ஹீரோயின் (நடிகை) எனும் பாலிவுட் திரைப்படங்களில் முக்கியக் கதாப்பாத்திரங்களில் நடித்துள்ளார்.
# பிரீஸ்டைல் ஸ்கிரிப்ட்

**ஃப்ரீஸ்டைல் ஸ்கிரிப்ட்** – எழுத்துரு, வடிவமைக்கப்பட்டது முலம் மார்டின் வெஇட் இல் 1981. தடித்த மொழி பெயர்ப்பு இருந்த ஃப்ரீஸ்டைல் ஸ்கிரிப்ட் இருந்ததா வடிவமைக்கப்பட்டது இல் 1986. பப்ளிஷர்ஸ் இருக்கின்றன Adobe, ITC மற்றும் Letraset. அங்கு இருக்கின்றன நான்கு மொழி பெயர்ப்பு: Regular, Bold, SH Reg Alt, மற்றும் SB Reg Alt.
# சுவேதா பாசு பிரசாத்

**சுவேதா பாசு பிரசாத் (Shweta Basu Prasad)** (பிறப்பு சனவரி 11, 1991) என்பவர் இந்தியத் திரைப்பட நடிகை ஆவார். தனது சிறுவயதிலேயே சில இந்தித் திரைப்படங்களிலும், சில தொலைக்காட்சி நாடகத் தொடர்களிலும் குழந்தை நட்சத்திரமாக நடித்துள்ளார். பின் வங்காளம், தெலுங்கு மற்றும் தமிழகத் திரைப்படத்துறை போன்ற திரைப்படத் துறைகளின் திரைப்படங்களில் முக்கியக் கதாப்பாத்திரத்தில் நடித்துள்ளார். 2002 ஆம் ஆண்டில் இவர் நடித்த மக்தீ எனும் திரைப்படத்திற்காக சிறந்த குழந்தை நட்சத்திரத்திற்கான இந்திய தேசிய விருது பெற்றார்.
# சுவேதா பாசு பிரசாத்

## ஆரம்பகால வாழ்க்கை

சுவேதா பாசு பிரசாத் சனவரி 11,1991 இல் ஜம்சேத்பூரில், பீகார் (தற்போது சார்க்கண்ட் மாநிலம்) பிறந்தார். இவர் குழந்தையாக இருக்கும் போதே இவருடைய பெற்றோர்கள் மும்பைக்கு குடிபெயர்ந்தனர். இவருடைய தந்தை அனுஜ் பிரசாத் பீகார் மாநிலத்தைச் சேர்ந்தவர். இவரின் தாய் சர்மிஷ்தா பிரசாத் மேற்கு வங்காளம் மாநிலத்தைச் சேர்ந்தவர் ஆவார்.
# சுவேதா பாசு பிரசாத்

## தொழில் வாழ்க்கை

2002 ஆம் ஆண்டில் தொலைக்காட்சி நாடகத் தொடர்களில் குழந்தை நட்சத்திரமாக நடிக்கத் துவங்கினார். மேலும் ஸ்டார் பிளஸ் தொலைக்காட்சியில் கஹானி கர் கர் கீ எனும் தொலைக்காட்சி நாடகத் தொடரில் ஸ்ருதி எனும் கதாப்பாத்திரத்தில் குழந்தை நட்சத்திரமாக நடித்தார்.  
2005 ஆம் ஆண்டில் இக்பால் எனும் திரைப்படத்தில் நடித்தார். இதில் கதிஜா எனும் கதாப்பாத்திரத்தில் நடித்தார். இந்தத் திரைப்படத்தில் நடித்ததற்காகப் பல விருதுகளைப் பெற்றார். குறிப்பாக சிறந்த துணை நடிகைக்கான விருதினை ஐந்தாவது சர்வதேச கராச்சி திரைப்படத் திருவிழாவில் பெற்றார்.  
கோதா பங்காரு லோகம் எனும் இவரின் முதல் தெலுங்குத் திரைப்படத்தில் 2008 ஆம் ஆண்டு நடித்தார். இதில் வருண் சந்தேஷ் உடன் இணைந்து நடித்தார். இந்தத் திரைப்படம் வணிக ரீதியில் பெரும் வரவேற்பைப் பெற்றது.
# சுவேதா பாசு பிரசாத்

## தமிழ்த் திரைப்படம்

2011 ஆம் ஆண்டில் **ரா ரா** எனும் தமிழ்த் திரைப்படத்தில் நடித்தார். இதனை சாண்டில்யன் இயக்கினார். உதயா, சுவேதா பாசு பிரசாத் ஆகியோர் முக்கியக் கதாப்பாத்திரங்களில் நடித்துள்ளனர். இந்தப் படத்தின் தலைப்பானது சென்னையில் உள்ள ராயபுரம் மற்றும் ராயப்பேட்டை ஆகிய பகுதிகளைக் குறிக்கிறது. திசெம்பர், 2010 இல் துவங்கப்பட்ட இத் திரைப்படம் அக்டோபர் 7, 2011 இல் வெளியாகி கலவையான விமர்சனங்களைப் பெற்றது.
# டெர்ரி பிராச்செத்

இவரது நூல்கள் 37 மொழிகளில் 85&nbsp;மில்லியன் பிரதிகள் விற்றுள்ளன; 1990களில் பிராச்செத் ஐக்கிய இராச்சியத்தின் மிகக் கூடுதலான விற்பனையுடைய எழுத்தாளராக விளங்கினார். 1998இல் இவருக்கு ஐக்கிய இராச்சியத்தின் உயரிய குடிமை விருதான *ஓபிஈ* வழங்கப்பட்டது. 2009ஆம் ஆண்டு புத்தாண்டு விருதுவழங்குவிழாவில் இலக்கியத்திற்கு இவராற்றிய பணிக்காக சர் பட்டம் வழங்கப்பட்டது. இவரது டிஸ்க்வேர்ல்டு தொடரின் முதல் சிறுவருக்கானப் புதினமாகிய *தி அமேசிங் மாரீசு அன்டு இஸ் எடுகேட்டட் ரோடன்ட்சு*க்கு 2001இல் வருடாந்திர கார்னகி பதக்கம் வழங்கப்பட்டது. 2010இல் உலகக் *கனவுருப் புனைவு வாழ்நாள் சாதனை* விருது வழங்கப்பட்டது.  
திசம்பர் 2007ஆம் ஆண்டில் தமக்கு முன்னதாகவே ஆல்சைமர் நோய் கண்டுள்ளதாக அறிவித்தார். இதனைத் தொடர்ந்து ஆல்சைமர் நோய் ஆய்வு அறக்கட்டளைக்கு பெரியளவில் பொதுநன்கொடை அளித்தார். இந்த அறக்கட்டளை இவரது அனுபவங்களைத் தொகுத்து பிபிசிக்காக இந்நோய் குறித்த விழிப்புணர்வு குறும்படத்தை வெளியிட்டது; பிராச்செத்தை இக்கட்டளையின் புரவலராகவும் நியமித்தது. பிராச்செத் 2015ஆம் ஆண்டு மார்ச்சு 12 அன்று தமது 65ஆம் அகவையில் இந்நோய்க்கு இரையானார்.
# டெர்ரி பிராச்செத்

## இளமைக்காலம்

பிராச்செத் 1948ஆம் ஆண்டு பக்கிங்காம்சையரிலுள்ள பேக்கன்பீல்டு என்னும் ஊரில் பிறந்தார். *ஐ வைகோம்பெ தொழினுட்பப் பள்ளி*யில் படிக்கும்போதே தமது 11ஆம் அகவையில் *தி ஹேட்சு பிசினஸ் * என்ற முதல் கதையை எழுதினார். இரண்டாண்டுகள் கழித்து இது பொதுவிற்பனைக்கு பதிப்பிக்கப்பட்டது. தமது எழுதும் திறனை உணர்ந்த பிராச்செத் தமது கல்வியை ஊடகவியல் தொடர்பான படிப்புகளில் மேற்கொண்டார். 1965இல் *பக்சு ஃப்ரீ பிரசு* நிறுவனத்தில் பணிக்குச் சேர்ந்தார். ஊடகவியலாளர்களுக்கான தேசிய பயிற்சி மன்றத்தின் படிப்புகளில் தேர்ச்சி பெற்றார். இதேயாண்டு தமது இரண்டாவது சிறுகதையான *தி நைட் டிவெல்லரை* எழுதினார்.
# டெர்ரி பிராச்செத்

## தி டிஸ்க்வேர்ல்டு தொடர்

வண்ணமய கனவுரு டிஸ்க்வேர்ல்டு அண்டத்தில் நடப்பதாக நகைச்சுவையுடனும் பெரும்பாலும் அங்கதத்துடனும் எழுதப்பட்ட இந்தத் தொடரை 1983ஆம் ஆண்டில் துவக்கினார். இத்தொடருக்குப் பல துணைத்தொடர்களையும் எழுதியுள்ளார். விவரமாக விவரிக்கப்பட்டுள்ள அந்த அண்டத்தின் பல்வேறு பகுதிகளில் நடப்பதாக ஒவ்வொரு கதையும் அமையும்.  
டிஸ்க்வேர்ல்டு அல்லது வட்டுலகம் என்பது நான்கு யானைகள் மீது அமர்ந்த வட்டாக விவரிக்கப்படுகிறது; இந்த யானைகளை மிகப்பெரிய ஆமைகள் தாங்குவதாகவும் விண்வெளியில் இவை நீஞ்சுவதாகவும் விவரிக்கப்பட்டுள்ளது. இந்தக் கதைகள் காலவரிசைப்படி அமைந்துள்ளன; வட்டுலக மாந்தரின் பண்பாடு முன்னேறி வருவதை அடுத்தடுத்த கதைகளில் காணலாம். காட்டாக பின்னாள் தொடரில் காகிதப் பணத்தாள் அச்சிடுவதை விவரித்துள்ளார்.
# தென்கிழக்கு ஆசிய ஒப்பந்த அமைப்பு

**தென்கிழக்கு ஆசிய ஒப்பந்த அமைப்பு** ( *Southeast Asia Treaty Organization* (**SEATO**) (சியோடா) என்பது தென்கிழக்காசியாவின் கூட்டுப் பாதுகாப்புக்காக உருவாக்கப்பட்ட ஒரு சர்வதேச அமைப்பு ஆகும். இது **தென்கிழக்கு ஆசியா கூட்டுப் பாதுகாப்பு ஒப்பந்தம்** அல்லது **மணிலா ஒப்பந்தம்**, என்ற பெயரில் உருவாக்கப்பட்டு பிலிப்பீன்சு தலைநகரான மணிலாவில் 1954 செப்டம்பரில் கையொப்பமானது. 1955 பெப்ரவரி 19 அன்று தாய்லாந்தின் பேங்காக்கில் நடந்த கூட்டத்தில் இந்த அமைப்பு முறையாக நிறுவப்பட்டது. இந்த அமைப்பின் தலைமையகம் பாங்காக்கில் அமைக்கப்பட்டது. இந்த அமைப்பில் எட்டு உறுப்பு நாடுகள் இணைந்தன.  
இது முதன்மையாக தென்கிழக்கு ஆசியாவில் பொதுவுடமைத் தத்துவத்தின் ஆதிக்கத்தின் பரவுவலைத் தடுக்கும் நோக்கத்துடன் உருவாக்கப்பட்டது, இந்த அமைப்பு பொதுவாக ஒரு தோல்வியுற்ற அமைப்பாக கருதப்படுகிறது, ஏனென்றால் உள்நாட்டு மோதல் மற்றும் சர்ச்சைகளானது சியாடோ இராணுவத்தின் பொதுப் பயன்பாட்டை தடுத்தது; எவ்வாறாயினும், சியாடோவால் நிதியளிக்கப்பட்ட கலாச்சார மற்றும் கல்வித் திட்டங்கள் தென்கிழக்கு ஆசியாவில் நீண்ட கால விளைவுகளை ஏற்படுத்தின. பல உறுப்பு நாடுகள் ஆர்வத்தை இழந்து, பின்வாங்கியதால் 1977 சூன் 30 இல் சியாடோ கலைக்கப்பட்டது.
# தென்கிழக்கு ஆசிய ஒப்பந்த அமைப்பு

## தோற்றம் மற்றும் கட்டமைப்பு

வின் காங்கிரஸ் கட்டிடத்திற்கு முன் சியாடோ நாடுகளின் சில தலைவர்களுடன் பிலிப்பைன்சு ஜனாதிபதி பேர்டினண்ட் மார்க்கோஸ்.]]
தென்கிழக்கு ஆசிய கூட்டுப் பாதுகாப்பு உடன்படிக்கை அல்லது மணிலா ஒப்பந்தம், 1954 செப்டம்பர் 8 அன்று மணிலாவில் கையெழுத்திடப்பட்டது. அமெரிக்காவின் ட்ரூமன் கோட்பாட்டின்படியான பொதுவுடமை எதிர்ப்பு மற்றும் கூட்டு பாதுகாப்பு குறித்த உடன்படிக்கைகளின் ஒரு பகுதியாக இவ்வொப்பந்தம் அமைந்தது. இந்த உடன்பாடுகள் மற்றும் ஒப்பந்தங்கள் கம்யூனிச சக்திகளுக்கு எதிரான கூட்டணிகளை உருவாக்கும் நோக்கங்களைக் கொண்டிருந்தன. இந்தக் கொள்கையானது அமெரிக்கத் தூதரும் சோவியத் நிபுணருமான ஜோர்ஜ் எஃப். கென்னனால் பெரிதும் உருவாக்கப்பட்டது. சியாடோ அமைப்பை பொதுவுடமை எதிர்ப்பு மற்றும் கூட்டுப் பாதுகாப்பு போன்ற நோக்கங்களுக்காக தென்கிழக்கு ஆசியாவில் உருவாக்குவதன் பின்னணியில் இருந்த முதன்மை சக்தியாக, அமெரிக்க ஜனாதிபதி டுவிட் டி. ஐசென்ஹோவரின் அரச செயலாளரான ஜான் ஃபாஸ்டர் டல்லஸ் (1953-1959) கருதப்படுகிறார். அமெரிக்கத் துணை ஜனாதிபதி ரிச்சர்ட் நிக்சனின் 1953 ஆம் ஆண்டு ஆசியப் பயணத்தின்போது சியாடோவை நேட்டோவிற்கு சமமான ஒரு அமைப்பு எனக் கூறினார்.  
சியாடோவானது வட அத்திலாந்திய ஒப்பந்த அமைப்பின் (நேட்டோ) ஒரு தென்கிழக்கு ஆசிய பதிப்பு என்று கருதப்பட்டது, இதில் ஒவ்வொரு உறுப்பு நாடுகளின் இராணுவப் படைகளும் அங்கத்துவ நாடுகளுக்கான கூட்டுப் பாதுகாப்பை வழங்க ஒருங்கிணைக்கப்படும். அமைப்புரீதியாக, 1957 இல் கான்பராவில் , சியோடாவின் செயலாளர் நாயகம் தலைமையில் நடந்த கூட்டத்தில் உறுப்பு நாடுகளின் பிரதிநிதிகளின் குழு மற்றும் சர்வதேச ஊழியர்களுடன் கூடிய ஒரு தலைமைச் செயலகம் அமைக்கப்பட்டது. பொருளாதாரம், பாதுகாப்பு, தகவல் ஆகியவற்றிற்கும் குழுக்கள் அமைக்கப்பட்டன. சியாடோவின் முதல் செயலாளர் நாயகமாக தாய்லாந்தின் இராசதந்திரியும், அரசியல்வாதியுமான போட் சரேசன் பொறுப்பேற்றார். இவர் 1952 மற்றும் 1957 ஆண்டுகளுக்கு இடையில் தாய்லாந்தின் அமெரிக்கத் தூதராக பணியாற்றியவர், மேலும் 1957 செப்டம்பர் 1 முதல் 1958 சனவரி வரை தாய்லாந்தின் பிரதமராக இருந்தார்.  
நேட்டோ கூட்டணி போலல்லாமல், சியாட்டோவில் எந்தவொரு கூட்டுத் தலைமையின் கீழான நிலையான படைகளும் இல்லை.
# தென்கிழக்கு ஆசிய ஒப்பந்த அமைப்பு

## உறுப்பினர்கள்

தென்கிழக்கு ஆசிய ஒப்பந்த அமைப்பு என்ற பெயரைக் கொண்டிருந்தாலும், அமைப்பில் பெரும்பாலும் இப்பகுதிக்கு வெளியில் உள்ள நாடுகளையும், அதாவது பிராந்தியத்தில் அல்லது அமைப்பில் ஆர்வம் கொண்ட நாடுகளையும் உள்ளடக்கியதாக இருந்தது. அவை ஆத்திரேலியா, பிரான்சு, நியூசிலாந்து, பாக்கித்தான் ( கிழக்கு பாகிஸ்தான் சேர்த்து, தற்போது வங்காளதேசம்), பிலிப்பீன்சு, தாய்லாந்து, ஐக்கிய இராச்சியம், அமெரிக்க ஐக்கிய நாடு ஆகும்.
# தென்கிழக்கு ஆசிய ஒப்பந்த அமைப்பு

## உறுப்பினர்கள்

### வரவு செலவுத் திட்டம்

1958 மற்றும் 1973 க்கு இடையில் குடிமை மற்றும் இராணுவ வரவு செலவுத் திட்டங்களுக்கான சராசரி பங்களிப்புகள் :  
- ஐக்கிய மாநிலங்கள்: 25%
- ஐக்கிய இராச்சியம்: 16%
- பிரான்சு: 13.5%
- ஆத்திரேலியா: 13.5%
- பாக்கித்தான்: 8%
- பிலிபீன்சு: 8%
- தாய்லாந்து: 8%
- நியூசிலாந்து: 8%
# லுக் தெப் பொம்மை

**லுக் தெப்** (look thep doll) என்பது ஒரு தாய்லாந்து பொம்மை ஆகும். இந்த பொம்மைகள் சிறிய அளவில் இருந்து ஒரு உண்மைக் குழந்தையின் அளவுவரை செய்யப்படுகின்றன.  
லுக் தெப் என்றால் தாய்லாந்தில் குழந்தை தேவதை என்று பொருள். இந்த பொம்மைகள் தரமான நெகிழியால், அசலான தலைமுடியுடன் அமெரிக்காவிலிருந்து இறக்குமதி செய்யப்பட்ட பாகங்களுடன், அச்சு அசலாக உண்மையான குழந்தையைப் போலவே கிடைக்கின்றன, இந்த பொம்மைகளுக்கு அவர்கள் புத்தாடை, நகைகள் போன்றவற்றால் அலங்கரிக்கிறார்கள். தொட்டிலில் இட்டு, தூங்க வைப்பது போல. இவற்றை உயிருள்ள குழந்தையை நடத்துவது போலவே நடத்தப்படுகின்றன. லுக் தெப் பொம்மைகளை நன்கு பார்த்துக்கொண்டால், அவை அவர்களையும் நன்கு பார்த்துக்கொள்ளும் என்பது நம்பிக்கை.  
2016 ஆம் ஆண்டில் தாய் ஸ்மைல் விமான நிறுவனம் லுக் தெப் பொம்மைகளுக்குத் தங்கள் வாடிக்கையாளர்கள் உணவும் இருக்கையும் தரலாம் என்று விளம்பரம் செய்தது. விமானப் பணியாளர்கள் லுக் தெப் பொம்மைகளை மனிதர்களைப் போலவே நடத்த வேண்டும் என்று அறிவிக்கையும் அனுப்பப்பட்டது. அப்போதுதான் லுக் தெப் பொம்மைகள் உலகம் முழுவதும் புகழ்பெற்றன.
# நாயகி (தொலைக்காட்சித் தொடர்)

**நாயகி** என்பது சன் தொலைக்காட்சியில் 19 பெப்ரவரி 2018 முதல் 31 அக்டோபர் 2020 ஆம் ஆண்டு வரை, திங்கள் முதல் சனிக்கிழமை வரை, ஒளிபரப்பான தொலைக்காட்சி நாடகத் தொடர் ஆகும். இத்தொடர் தற்போது கலைஞர் தொலைக்காட்சி<nowiki/>யில் மார்ச் 1, 2021 முதல் இரவு 8 மணிக்கு மறுஒளிபரப்பாகிறது.  
இந்தத் தொடரை இயக்குநர் S. குமரன் இயக்க, விஜயலட்சுமி, வித்யா பிரதீப் மற்றும் திலீப் ராயன் ஆகியோர் முதல் பகுதியில் முதன்மை கதாபாத்திரத்தில் நடித்துள்ளனர். இதன் இரண்டாம் பகுதியில் கிருஷ்ணா மற்றும் 'நட்சத்ரா நாகேஷ்' ஆகியோர் முதன்மை கதாபாத்திரத்தில் நடித்துள்ளனர்.
# நாயகி (தொலைக்காட்சித் தொடர்)

## நடிகர்கள்

### பகுதி 1

;முதன்மை கதாபாத்திரம்
- விஜயலட்சுமி (1-145) → வித்யா பிரதீப் (146-647) - ஆனந்தி திருமுருகன் (பகுதி
- திலீப் ராயன் (1-647) - திருமுருகன்
- அர்ச்சனா விக்னேஷ் (77–212) → கோலி ரம்யா (214–265) → சுஷ்மா நாயர் (279–647) - அனன்யா துரையரசன்
- பாப்ரி கோஷ் - கண்மணி செழியன் (பகுதி: 1-2)
- வெற்றி வேலன் - செழியன் கூத்தபிரான் (பகுதி: 1-2)
- அம்பிகா - சற்குணம் கூத்தபிரான் (பகுதி: 1-2)
- மீரா கிருஷ்ணன் - வசந்தி கலிவரதன் (பகுதி: 1-2)
- சுரேஷ் கிருஷ்ணமூர்த்தி - கலிவரதன் (பகுதி: 1-2)  
;துணை கதாபாத்திரம்
- செந்தில்நாதன் - கூத்தபிரான் (பகுதி: 1-2)
- யோகேஷ் - கோபி கூத்தபிரான் (பகுதி: 1-2)
- கணேஷ் - சிகாமணி (பகுதி: 1-2)
- அருண் நிலா - சுமதி கோபி
- உடுமலை ரவி - கதிரேசன்
- அஜய் - முத்துக்குமார்
- பிரவீனா - சரளா சிகாமணி
- தர்ஷனா - மேகலா மாறன்
# நாயகி (தொலைக்காட்சித் தொடர்)

## நடிகர்கள்

### பகுதி 2

;முதன்மை கதாபாத்திரம்
- கிருஷ்ணா - பிரகாஷ்
- நட்சத்ரா நாகேஷ் - திவ்யா
# நாயகி (தொலைக்காட்சித் தொடர்)

## நடிகர்களின் தேர்வு

இது ஒரு குடும்ப பின்னையை கொண்ட காதல் தொடர். இந்த தொடரில் முதலில் தமிழ்த் திரைப்பட நடிகை விஜயலட்சுமி ஆனந்தியாக நடித்தார், பிக் பாஸ் தமிழ் 2 என்ற நிகழ்ச்சியில் பங்குபெறுவதற்காக இந்த தொடரில் இவர் விளக்கினார், அத்தியாயம் 146 முதல் இவருக்கு பதிலாக வித்யா பிரதீப்என்ற நடிகை ஆனந்தியாக நடிக்கின்றார். இவருக்கு ஜோடியாக சன் தொலைக்காட்சி தொகுப்பாளர் திலீப் ராயன் திருமுருகனாக நடிக்கின்றார். இருவரும் நடிக்கும் முதல் தொடர் இதுவாகும். புகழ் பெற்ற தமிழ்த் திரைப்பட நடிகை அம்பிகா சற்குணம் என்ற கதாபாத்திரத்தில் நடிக்கின்றார். இவர்களுடன் புதுமுக நடிகை பாப்ரி கஹாஸ், வெற்றி வேலன், மீரா கிருஷ்ணன், சுரேஷ் கிருஷ்ணமூர்த்தி போன்ற பலர் முக்கியக் கதாபாத்திரத்தில் நடித்தனர்.  
இரண்டாம் பாகத்தில் பிரகாஷ் என்ற கதாபாத்திரத்தில் கிருஷ்ணா நடிக்க இவருக்கு ஜோடியாக திவ்யா என்ற கதாபாத்திரத்தில் நடிகை நட்சத்ரா நாகேஷ் என்பவர் நடித்தனர்.
# நாயகி (தொலைக்காட்சித் தொடர்)

## வேறு மொழிகளில் மறுதயாரிப்பு

| மொழி | தலைப்பு | தொலைக்காட்சி | ஒளிபரப்பப்பட்டது |  |
| --- | --- | --- | --- | --- |
| மலையாளம் | ஓரிடத் ஒரு ராஜகுமாரி | சூர்யா தொலைக்காட்சி | 13 மே 2019 - 10 ஜூன் 2020 |  |
| கன்னடம் | நாயகி | உதயா தொலைக்காட்சி | 17 ஜூன் 2019 - 9 ஏப்ரல் 2020 |  |
| தெலுங்கு | பாகியரேகா | ஜெமினி தொலைக்காட்சி | 24 ஜூன் 2019 - 31 அக்டோபர் 2020 | } |
# நாயகி (தொலைக்காட்சித் தொடர்)

## ஒளிபரப்பு நேரம் மாற்றம்

இந்த தொடர் முதல் முதலில் 19 பெப்ரவரி 2018 அன்று இரவு 8 மணிக்கு ஒளிபரப்பானது. கொரோனாவைரசு காரணத்தால் ஏப்ரல் 3, 2020 முதல் தற்காலிகமாக நிறுத்தப்பட்டு ஜூலை 27, 2020 முதல் திங்கள் முதல் சனிக்கிழமை வரை இரவு 9 மணிக்கு புதிய நேரத்தில் புதிய கதாபாத்திரங்கள் மற்றும் புதிய கதைக் களத்துடன் ஒளிபரப்பானது.  
| 16 ஏப்ரல் 2018 - 3 ஏப்ரல் 2020 | <> திங்கள் - சனி </> | 20:00 | 1-600 |  |
| --- | --- | --- | --- | --- |
| 27 ஜூலை 2020 - 31 அக்டோபர் 2020 | <> திங்கள் - சனி </> | 21:00 | 601-718 | } |
# நாயகி (தொலைக்காட்சித் தொடர்)

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# நாயகி (தொலைக்காட்சித் தொடர்)

## விருதுகள் மற்றும் பரிந்துரைகள்

| ஆண்டு | விருது | பரிந்துரை | பெறுநர் | முடிவு |
| --- | --- | --- | --- | --- |
| 2019 | கலாட்டா நட்சத்திரா தொலைக்காட்சி விருதுகள் 2019 | சிறந்த நாயகன் | அம்பிகா |  |
| சிறந்த தொடர் | நாயகி |  |  |  |
| சிறந்த அறிமுக நடிகை | பாப்ரி கஹாஸ் |  |  |  |
| 2019 | சன் குடும்பம் விருதுகள் 2019 | சிறந்த நாயகி | வித்யா பிரதீப் |  |
| சிறந்த ஜோடி | திலீப் ராயன் & வித்யா பிரதீப் |  |  |  |
| சிறந்த சகோதரன் கதாபாத்திரம் | வெற்றி வேலன் |  |  |  |
| சிறந்த அம்மா கதாபாத்திரம் | மீரா கிருஷ்ணன் |  |  |  |
| சிறந்த இளம் வில்லி கதாபாத்திரம் | சுஷ்மா நாயர் |  |  |  |
| சிறந்த வில்லன் கதாபாத்திரம் | சுரேஷ் கிருஷ்ணமூர்த்தி |  |  |  |
| சிறந்த துணைக் கதாபாத்திரம் பெண் | பாப்ரி கஹாஸ் |  |  |  |
| சிறந்த துணைக் கதாபாத்திரம் ஆண் | வெற்றி வேலன் |  |  |  |
| சிறந்த மாமியார் கதாபாத்திரம் | மீரா கிருஷ்ணன் |  |  |  |
| சிறந்த இயக்குநர் | ச.குமரன் |  |  |  |
| அழகிய ராட்சசி விருது | வித்யா பிரதீப் |  |  |  |
| 2020 | ஆனந்த விகடன் நம்பிக்கை விருதுகள் 2020 | சிறந்த தொடர் | நாயகி |  |
# நாயகி (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் பெப்ரவரி 19, 2018 ஆம் ஆண்டு முதல் சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) ஒளிபரப்பானது.
- இந்த தொடரின் அத்தியாயங்கள் விகடன் தொலைக்காட்சி என்ற யூடியூப் அலைவரிசை மற்றும் சன் நெக்ட்ஸ் என்ற இணைய மூலமாகவும் பார்க்க முடியும்.
- இந்த தொடர் இலங்கையில் உள்ள தமிழ் தொலைக்காட்சி சேவையான சக்தி தொலைக்காட்சியில் திங்கள் முதல் வெள்ளி வரை காலை 10:30 மணிக்கு ஒளிபரப்பாகிறது.
# கண்டோபா

**கண்டோபா** என்றும் **மார்த்தாண்ட பைரவர்** என்றும் **மல்லாரி** (*Khandoba, Martanda Bhairava, Malhari*), என்றும்அழைக்கப்படுபவர்தக்காணப் பகுதியில் சிவ வழி வழிபடப்படும் ஒரு நாட்டார் தெய்வம் ஆவார்.மகாராட்டிரா மற்றும் கருநாடகா தெலங்கானாபகுதிகளில் இவர் பல சமூகங்களின் குலதெய்வமாக விளங்குகிறார். இச்சமூகங்களில் போர், அந்தணர், வேளாண், வேடுவர்,ஆதிதிராவிடர், முசுலீம்கள் உட்பட பலதரப்பட்ட இனக்குழுமங்கள் அடங்கும். கண்டோபா வழிபாட்டில்இந்து மற்றும் சைன மரபுகளின் கலப்பைக் காணமுடிகின்றது. கண்டோபா வழிபாடானது, பொ.பி9 மற்றும் 10 நூற்றாண்டுகளுக்கு இடையே சிவன், முருகன், சூரியன் முதலான பல்வேறு தெய்வங்களின் கலப்பால் உருவாகி இருக்கக்கூடும் என்ற நம்பிக்கை நிலவுகிறது. குதிரையில் அல்லது எருதில் இருக்கின்ற போர்வீரராகவோ, அல்லது இலிங்கத்தின் வடிவிலோ கண்டோபா சித்தரிக்கப்படுகிறார். மல்லாரி மான்மியத்தில் புகழப்படும் கண்டோபா தெய்வத்தின் முதன்மையான வழிபாட்டு மைய நிலமாக மராட்டியத்தின் ஜேஜுரி எனும் ஊர் காணப்படுகின்றது.
# கண்டோபா

## சொற்பிறப்பியல்

கண்டோபாவின் ஆயுதமான வாளின் இன்னொரு பெயரான "கட்கம்", தந்தையை வடநாட்டில் அழைக்கும் "பா" ஆகிய சொற்கள் இணைந்து கண்டோபா எனும் பெயர் உருவானது. கண்டேராயர், கண்டேராவ் ஆகிய பெயர்கள் கண்டோபா மன்னர் எனும் பொருளைக் கொண்டவை. சங்கதத்தில் கண்டோபாவைக் குறிக்கப் பயன்படுத்தும் மார்த்தாண்ட வைரவர் எனும் பெயரானது மார்த்தாண்ட சூரியன், வைரவர் ஆகிய இரு தெய்வங்களின் பெயர்கள் இணைந்து உருவான பெயர். மல்லரி எனும் பெயர், மல்லனை அழித்தவர் எனும் பொருளைக் கொண்டது.தெலங்கானாவின் நாட்டார் தெய்வமான மல்லண்ணாவுடனும், ஆந்திரத்தின் மல்லிகார்ச்சுனருடனும் சிலநேரங்களில் கண்டோபாவை இணைத்து நோக்குவதுண்டு. செயூரிகவாணி, மகாலசாகாந்தன் (மகாலசையின் கணவன்) ஆகிய பெயர்களாலும் இவர் அறியப்படுகிறார்.